Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: együttes fennállása. E feltételek gyakorlatilag két nagy csoportra oszthatók. Az első csoportba tartoznak azok az előírások, amelyek az 1993. évi LIX. törvény alapján eljárási korlátokat állítanak az országgyűlési biztos, illetve általános helyettese eljárása elé. Ezek a 2.2. fejezetben tárgyalt — szűk
Paragraph Index: 12

(1) bekezdése és a 29. § rendelkezéseinek egybevetésével lehet megállapítani. Ezek szerint az országgyűlési biztos akkor járhat el, ha az állampolgári jogok sérelme vagy veszélyeztetése valamely a 29. §-ban felsorolt hatóság, illetve közszolgáltató eljárása, határozatára, intézkedésére vagy mulasztására vezethető vissza. Bár a hatóságok definiálása is felvet értelmezési kérdéseket, a közszolgáltató fogalmának kidolgozását például az Obtv. teljes mértékben az országgyűlési biztosokra bízta. Az országgyűlési biztos és általános helyettese a beérkezett panaszok jellegére is figyelemmel, az egyéb jogszabályok alapján a lakossági ellátásra hivatott, monopolhelyzetben lévő szolgáltatókat sorolta ebbe a körbe, következésképpen az egyéb szolgáltatókra vonatkozó panaszokat elutasították. Az Obtv. egyetlen hatóságot nevesít, amelyre nem terjed ki a biztosok hatásköre. Ez a hatóság a bíróság, amelynek függetlensége olyan fontos alapelv, hogy a törvényalkotó nem kívánta felruházni az országgyűlési biztosokat bármilyen fokú ellenőrzési jogkörrel. Ennek ellenére folytatódott a tavalyi jelentésben vázolt tendencia; a polgárok továbbra is igen nagy számban sérelmezték a bíróság eljárását, döntéseit. Az összes panaszosnak még mindig 10,49 százaléka kifogásolta a bíróságok tevékenységét. Ez az arány ugyanakkor 1997-ben 2,89 százalék csökkenést jelentett az előző évekhez képest, amit részben a tárgyban kifejtett erőteljes felvilágosító munkának tudható be. Ennek ellenére az összes elutasítás 26,42 százalék amiatt történt, mert az ügyben bírósági eljárás folyt, illetve azt már jogerős ítélettel lezárták. A bírósági munkával kapcsolatos panaszok az eljárás szinte minden részére kiterjedtek. Igen gyakori a már jogerős ítéletek megváltoztatására irányuló kérelem, amelyben ténybeli vagy jogi tévedést rónak fel a bíróságnak. Ez büntetőügyekben sok esetben azt jelenti, hogy a bűnösséget kimondó, elmarasztaló ítéletet támadják (OBH 4451/1997). Az országgyűlési biztosnak természetesen folyamatban lévő ügyben sincs hatásköre beavatkozni, az ítélethez vezető döntés folyamatát sem vizsgálhatja. Ebbe a körbe nem csupán a pervezető végzések, egyéb határozatok tartoznak, de a bíró magatartása, viselkedése, vélelmezett elfogultsága is (OBH 8387/1997). Az előzetes letartóztatás megszüntetése érdekében is gyakran fordulnak hozzánk. Annak ellenére, hogy ez a kényszerintézkedés a bírósági szakot megelőző nyomozati eljárásban jellemzőbb, elrendelésére a büntetőeljárásról szóló törvény alapján mindig a bíróság jogosult (OBH 8647/1997). Ennek megfelelően, bár ez a bírósági döntés nem az ítélkezés keretébe tartozik, az országgyűlési biztos nem tud vele foglalkozni. Hasonló a helyzet a büntetés-végrehajtási bíró eljárásaival összefüggésben. Az elítéltek általában a büntetés-végrehajtási fokozat megváltoztatása érdekében nyújtottak be hozzánk olyan kérelmet, amelynek elbírálása a büntetés-végrehajtási bíró hatáskörébe tartozik. Így ezeket a beadványokat sem tudtuk érdemben vizsgálni. A polgári bíróságokkal kapcsolatos panaszok többsége birtokvédelemmel (OBH 4097/1997), örökösödéssel (OBH 8625/1997, OBH 10027/1997, OBH 6403/1997), magánjogi szerződéssel (OBH 8807/1997) voltak összefüggésben. A polgároknak sokszor problémát jelent a társasházi ügyekben hozott ítéletek elfogadása (OBH 8062/1997, OBH 9740/1997). Polgári bírósági ügyekben is sokan panaszolták az eljárás elhúzódását (OBH 2073 /1997, OBH 7981/1997). 1999/18/II. szám 2/1. számú táblázat Az állampolgári jogok országgyűlési biztosa és általános helyettese által 1997-ben elutasított panaszok száma Elutasítás oka Panasz származási éve Összesen százalékos eltérés a korábbi beszámoló összesen adatához képest elutasítás jelentéssel vizsgálat nélküli elutasítás tájékoztatással összesen % elutasítás jelentéssel vizsgálat nélküli elutasítás tájékoztatással összesen % elutasítás jelentéssel vizsgálat nélküli elutasítás tájékoztatással összesen % elutasítás jelentéssel vizsgálat nélküli elutasítás tájékoztatással összesen % Csekély jelentőség miatt 0,00 1,45 0,65 0,96 —3,35 Bíróságon folyó ügy 14,96 11,77 14,94 13,67 1,39 Bíróság által jogerősen lezárt ügy 12,60 11,66 13,50 12,75 —1,81

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes